Azwan Ali itu apa sih? Jelaskan dalam bahasa melayu ya

Mohamed Azwan Haji Ali dilahirkan pada (13 Februari 1966) ialah seorang pengacara, penerbit, pengarah dan pelakon Malaysia. Beliau dilahirkan di Hospital Kandang Kerbau, Singapura dan dibesarkan di Kampung Klang Gate Baru, Gombak, Kuala Lumpur. Azwan mendapat Ijazah Sarjana Muda Undang-Undang dari Universiti Malaya pada tahun 1991, dan sebelum itu juga turut mendapat sijil diploma di Universiti Teknologi MARA.  Bapanya Ustaz Haji Ali Omar dan ibunya Hajah Che Tom Yahaya menetap di Kampung Klang Gate, Taman Melawati, Ulu Kelang, Selangor.

Azwan Ali pernah berlakon filem Aku No. 1 arahan Datuk Haji Aznil Nawawi serta memenangi Anugerah Televisyen Asia Terbaik 1999 untuk kategori rancangan "Bual Bicara Terbaik" menerusi program kelolaannya Cit Cat Azwan yang bersiaran selama 12 tahun di Astro Ria. Azwan juga bergelar pengarah drama dan sitkom dan terkenal dengan telefilem Lontong (1995) dan Sambal (1996). Beliau terkenal dengan ungkapan See My Level World Class. Selain itu juga Azwan Ali terkenal juga dengan nama manjanya AA atau Baby AA  dan Diva AA .